เช็ค! สายการบินทั่วโลกระงับไฟลท์เส้นทางจีน หวังสกัดไวรัสโคโรนาแพร่ระบาด
เช็ค! สายการบินทั่วโลกระงับไฟลท์เส้นทางจีน หวังสกัดไวรัสโคโรนาแพร่ระบาด
เช็ค! สายการบินทั่วโลกระงับไฟลท์เส้นทางจีน หวังสกัดไวรัสโคโรนาแพร่ระบาด
30 ม.ค. 2563

จากกรณีการแพร่ระบาดของไวรัสโคโรนาสายพันธุ์ใหม่ ส่งผลให้สายการบินต่างๆทั่วโลกได้ระงับเที่ยวบินจำนวนมากขึ้นไปยังประเทศจีน เนื่องจากรัฐบาลในหลายประเทศได้สั่งห้ามการเดินทางไปยังจีนเพื่อช่วยยับยั้งการระบาดของเชื้อไวรัสโคโรนาสายพันธุ์ใหม่ที่เริ่มระบาดจากเมืองอู่ฮั่นในมณฑลหูเป่ยของจีน
สำหรับสายการบินต่างๆ ที่ประกาศลดจำนวนเที่ยวบินและระงับเที่ยวบินไปยังจีนนั้น ล่าสุดมีดังนี้
สายการบินคาเธย์ แปซิฟิก แอร์เวย์ของฮ่องกงประกาศลดจำนวนเที่ยวบินไปจีนลง 50% หรือมากกว่า โดยจะเริ่มตั้งแต่วันพฤหัสบดีนี้
สายการบินเดลตา แอร์ไลน์ อิงค์ของสหรัฐ จะปรับลดเที่ยวบินไปจีนลงครึ่งหนึ่ง เหลือ 21 เที่ยวต่อสัปดาห์ ตั้งแต่วันที่ 6 ก.พ.นี้ไปจนถึงวันที่ 30 เม.ย.
สายการบินลุฟต์ฮันซาของเยอรมนี เปิดเผยว่า จะระงับเที่ยวบินไปยังจีนไปจนถึงวันที่ 9 ก.พ.
สายการบินอเมริกัน แอร์ไลน์ของสหรัฐ จะระงับเที่ยวบินระหว่างลอสแองเจลิสไปยังเซี่ยงไฮ้และปักกิ่งตั้งแต่วันที่ 9 ก.พ.-27 มี.ค.
สายการบินยูไนเต็ด แอร์ไลน์ของสหรัฐ ลดเที่ยวบินไปยังปักกิ่ง, เซี่ยงไฮ้ และฮ่องกง
สายการบินแอร์ ฟรานซ์-เคแอลเอ็มของฝรั่งเศส ระงับเที่ยวบินตรงไปยังเฉิงตูและหังโจวและเซียะเหมินตั้งแต่วันพฤหัสบดีนี้ และลดจำนวนเที่ยวบินไปยังเซี่ยงไฮ้เหลือเพียง 7 เที่ยว จาก 11 เที่ยวต่อสัปดาห์
สายการบินแอร์ แคนาดา ระงับเที่ยวบินไปปักกิ่งและเซี่ยงไฮ้ตั้งแต่ 30 ม.ค.-29 ก.พ.
สายการบินไอบีเรียของสเปน ระงับเที่ยวบินไปยังเซี่ยงไฮ้ตั้งแต่วันที่ 31 ม.ค. ไปจนตลอดเดือนก.พ.
สายการบินหลายแห่งของเกาหลีใต้ได้ระงับเที่ยวบินไปยังเมืองต่างๆ ของจีน ได้แก่ สายการบินเอเชียนา แอร์ไลน์, สายการบินเจจู และสายการบินจินแอร์
สายการบินฟินแอร์ของฟินแลนด์, สายการบินไลออน แอร์ของอินโดนีเซีย, สายการบินเจ็ตสตาร์แอร์เวย์ของออสเตรเลีย และสายการบินแอร์มาเก๊า ต่างก็สั่งระงับเที่ยวบินไปยังจีนด้วยเช่นกัน
นอกจากนี้ สายการบินบริติช แอร์เวย์ของอังกฤษ ได้สั่งระงับเที่ยวบินตรงทั้งหมดที่เดินทางไปและออกจากจีนแผ่นดินใหญ่